byflagg
Store norske leksikon,Historie,Historiske hjelpevitenskaper,Heraldikk
Byflagg er en form av bymerke, som i Norge i dag bare er brukt av få byer. Lov av 29. juni 1933 forbyr at norske kommuner flagger med annet enn det vanlige norske handelsflagg eller et by-, herreds- eller fylkesflagg som er godkjent av Kongen.
Typer I praksis kan man regne med å møte flere typer byflagg:1) Det korrekte og alminneligste (middelalderens type) er at byflagget har samme innhold som bymerket, slik at byflaggets bunn svarer til bymerkets bunn. Slik ser for eksempel Haugesunds byflagg fra 1929 ut. Det korrekte byflagg skal ha samme innhold som det heraldisk komponerte byvåpen, og strengt tatt skulle byflagget ikke brukes uten der et slikt byvåpen foreligger.2) Barokk-, rokokko- og empiretiden pleide ofte å sette bymerket i et skjold på duk av annen farge enn merkets bunnfarge. Slik er Bergens nåværende flagg.3) Enkelte byer som har holdt fast på et meget sammensatt merke, har dannet et byflagg forskjellig fra bymerket. Trondheim har for eksempel et byflagg med en gul rose (Trondheimsrosen) på rød bunn. Les mer i Store norske leksikon Kommunevåpen Heraldikkens historie